बेटे अबराम के लिए शाहरुख खान का उमड़ा प्यार, पिज्जा बनाकर यूं खिलाते आए नजर- देखें Viral Video  
शाहरुख खान ने अबराम के लिए बनाया पिज्जा
वीडियो में दिखा शाहरुख खान का क्यूट अंदाज
शाहरुख खान का वीडियो हुआ वायरल
शाहरुख खान (Shah Rukh Khan) इन दिनों सोशल मीडिया पर छाए हुए हैं. उनकी फोटो हो या वीडियो, सोशल मीडिया पर धमाल मचाने के लिए काफी रहती हैं. लेकिन हाल ही में शाहरुख खान का एक वीडियो वायरल हो रहा है, जिसमें वह अपने छोटे बेटे अबराम खान (Abram Khah) के साथ नजर आ रहे हैं. इस वीडियो में शाहरुख खान अबराम को पिज्जा बनाकर खिलाते नजर आ रहे हैं. किंग खान का यह वीडियो सोशल मीडिया पर खूब वायरल हो रहा है, साथ ही लोग उनके अंदाज की तारीफ भी कर रहे हैं. 
Cute Father - Son 
A post shared by  Shah Rukh Khan (@srkking555) on Oct 28, 2019 at 7:52am PDT
शाहरुख खान (Shah Rukh Khan) का यह वीडियो उनके फैनपेज ने अपने इंस्टाग्राम एकाउंट से शेयर किया है. वीडियो में शाहरुख खान अबराम के पिज्जा पर सॉस के जरिए स्माइली बना रहे हैं, जिसे देखकर अबराम काफी खुश नजर आ रहे हैं. वीडियो में अबराम काफी क्यूट लग रहे हैं. बता दें कि अबराम खान शाहरुख और गौरी के सबसे छोटे बेटे हैं, जिनका जन्म सैरोगेसी के जरिए 27 मई, 2013 को हुआ था. एक बार शाहरुख खान ने अपने ट्वीट के जरिए बताया था कि उनकी फिल्म रावन अबराम की पसंदीदा फिल्म है. 
वहीं, बात करें तो शाहरुख खान (Shah Rukh Khan) की तो वह आखिरी बार फिल्म 'जीरो' में नजर आए थे. इस फिल्म में शाहरुख खान के साथ एक्ट्रेस कैटरीना कैफ और अनुष्का शर्मा भी मुख्य भूमिका में दिखाई दी थीं. फिल्म में किंग खान का किरदार तो काफी जबरदस्त था, लेकिन यह बॉक्स ऑफिस अपना कमाल नहीं दिखा पाई थी. जीरो के बाद से भले ही शाहरुख खान ने अपनी किसी भी फिल्म का ऐलान न किया हो, लेकिन फैंस को उम्मीद है कि किंग खान जल्द ही डॉन 3 में नजर आएंगे. फिल्मों से इतर इमरान हाशमी की बार्ड ऑफ ब्लड शाहरुख खान के रेड चिली प्रोडक्शन हाउस के बैनर तले ही तैयार की गई है.